AMEX kártyával lehet nálatok fizetni?
Ha a honlapon keresztül szeretnél fizetni sörvacsorát, tanfolyamdíjat vagy ajándékutalványt, akkor azt az AMEX (továbbá MasterCard, illetve Maestro) kártyáddal is megteheted, azonban a helyszínen csak készpénzt tudunk elfogadni.
hu
Angolul is tudjátok tartani a sörkóstolást, sörfőzést?
Ha angolul beszélő barátaiddal, kollégáiddal jönnétek hozzánk, vedd fel velünk a kapcsolatot, hiszen erre is tudunk megoldást! Sörfőző Tanfolyamokat jelenleg kizárólag magyar nyelven tartunk, de ha magyarul nem értő társaddal szeretnél jelentkezni, tedd meg bátran, hiszen a program folyamán tudunk folyamatosan fordítani, így neki is élmény lesz a sörfőzés.
hu
Hogyan lehet felhasználni az Ajándékutalványt?
A megajándékozott személy az ajándék tartalma szerint a Sörfőző tanfolyam vagy Sörfőző est menüpontra kattintva, az oldal alján levő űrlapon tud jelentkezni. Adatai megadása, illetve az időpont kiválasztása után a "Van beváltandó ajándékutalványod?" mezőben tudja megadni az utalványon található kódot, mellyel automatikusan ingyenes lesz a regisztrációja.

Ezután már csak el kell jönnie és remekül éreznie magát a lefoglalt időpontban!
hu
Hogyan tudom megrendelni az Ajándékutalványt?
Elsőként gondold ki, hogy sörfőző estre vagy sörfőző tanfolyamra szeretnél utalványt ajándékozni.
 	Az oldal alján található űrlapon add meg saját adataid, illetve az ajándékozott személy(ek) nevét.
 	A Fizetés gombra kattintva átnavigálunk egy fizetési felületre, ahol bankkártyával tudod rendezni az összeget.
 	A sikeres fizetés után perceken belül megküldjük Neked e-mailben az ajándékutalványt pdf formátumban.
 	Nyomtasd ki az ajándékutalványt vagy használd fel elektronikus formában.
 	Szerezz óriási örömöt barátodnak/családtagodnak/ismerősödnek!
hu
Mennyibe kerül a születésnapi sörkóstolás?
Mint minden programunkat, a sörkóstolókat is igyekszünk személyre szabni. Alapvetően ötféle sört szoktunk kóstolni, ettől azonban eltérhetünk, ha szeretnéd. Továbbá kérésedre beiktathatunk a programba sör-sajt vagy sör-tapas párokat is. A kóstoló ára elsősorban létszámfüggő, de az biztos, hogy a fejenkénti ár annál kedvezőbb lesz, minél többen jöttök!
hu
Mi a sörkóstolás pontos menete?
A program alatt ötféle topsört mutatunk meg egy általunk gondosan megtervezett sorrendben. Közben beszélünk a sörgasztronómiáról, sörtörténelemről, sőt magáról a sörfőzésről is. Szeretjük, ha a kóstolók valamennyire diskurzusszerűek, ezért örömmel veszünk minden kérdést, amikre természetesen igyekszünk kimerítően válaszolni.
hu
Milyen dátumokkal vannak a Sörfőző estek?
A Sörfőző Esteket a Sörfőző Tanfolyamokkal ellentétben nem szombati, hanem hétköznapi dátumokkal hirdetjük meg; azért, hogy ha nem akarsz egy hétvégi napot sörfőzésre áldozni, de meg szeretnél tanulni sört főzni, vagy a meglévő tudásodat gyarapítanád, akkor ennek se legyen akadálya
hu
Milyen söröket próbálhatunk ki a sörkóstolás folyamán?
Elsősorban magyar kraft söröket szoktunk kóstolni. Igyekszünk a legizgalmasabb, legvagányabb, legérdekesebb és persze legjobb minőségű főzeteket megmutatni, néha igazi ritkaságokat. Tapasztalt előadóink maguk is sörfőzők, így általában a saját termékük is terítékre kerül.
hu
Sörfőző tanfolyam utalványomat beválthatom Sörfőző estre is?
Ha szeretted/barátod/kollégád megajándékozott egy Sörfőző Tanfolyamon való részvétellel, de úgy döntesz, hogy utalványodat a rövidebb, hétköznap esténként meghirdetett Sörfőző Estre szeretnéd beváltani, azt bármikor megteheted. Amennyiben Sörfőző Estre szól a kupon, de te a hosszabb Sörfőző Tanfolyamra szeretnél jönni, azt is megteheted, azonban a helyszínen ki kell fizetned a különbözetet.
hu
Van lehetőség zártkörű sörfőzésre? (pl. 5 fős, családi eseményként) Amennyiben igen, mennyibe kerül?
Privát sörfőzéseket elsősorban nagyobb (min. 8-10 fős) csapatok számára szoktunk tartani, de a kisebb létszám sem kizáró ok. Mindenesetre írj bátran, hogy megbeszélhessük a részleteket!
hu